wannaphong/clean_thaiwikipedia huggingface dataset:
# เสนาะ พึ่งเจียม
เสนาะ พึ่งเจียม (2 ตุลาคม พ.ศ. 2475 – 12 พฤศจิกายน พ.ศ. 2566) อดีตสมาชิกสภาผู้แทนราษฎรจังหวัดกำแพงเพชร 5 สมัย

 ประวัติ 
เสนาะ เกิดเมื่อวันที่ 2 ตุลาคม พ.ศ. 2475 ที่ ตำบลบ้านเชี่ยน อำเภอหันคา จังหวัดชัยนาท เป็นบุตรนายเล็ก นางไล้ พึ่งเจียมประวัติผู้สมัคร ส.ส. กรมการปกครอง สำเร็จการศึกษาระดับ มัธยมศึกษา จากโรงเรียนอำนวยศิลป์ พระนคร

 งานการเมือง 
เสนาะ ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2518 สังกัดพรรคประชาธิปัตย์ และได้รับเลือกเรื่อยมาจนถึง พ.ศ. 2531 รวม 5 สมัยศูนย์ข้อมูลนักการเมือง

พ.ศ. 2544 เสนาะ ลงสมัครรับเลือกตั้งแบบบัญชีรายชื่อ ลำดับที่ 69 สังกัดพรรคประชาธิปัตย์ ก่อนที่จะไม่ได้รับเลือกตั้ง เนื่องจากได้รับเลือก 31 ที่นั่ง

 สมาชิกสภาผู้แทนราษฎร 
เสนาะ พึ่งเจียม ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดกำแพงเพชร สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดกำแพงเพชร สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดกำแพงเพชร สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดกำแพงเพชร สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดกำแพงเพชร สังกัดพรรคประชาธิปัตย์

 ถึงแก่อนิจกรรม 
เสนาะ ถึงแก่อนิจกรรม เมื่อวันที่ 12 พฤศจิกายน พ.ศ. 2566 ด้วยโรคชรา ที่ ตำบลแสนตอ อำเภอขาณุวรลักษบุรี จังหวัดกำแพงเพชร สิริอายุ 91 ปี

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๖ ตอนที่ ๒๑๔ ง ฉบับพิเศษ หน้า ๕, ๔ ธันวาคม ๒๕๓๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๓ ตอนที่ ๑๒ ง ฉบับพิเศษ หน้า ๗, ๒๗ มกราคม ๒๕๒๙
รายพระนามและนามผู้ได้รับพระราชทานเหรียญลูกเสือสดุดี ประจำปี ๒๕๒๐ จากเว็บไซต์ thaiscouts
# ภัทร ปิยภัทร์กิติ
ภัทร ปิยภัทร์กิติ ([พัด-ทะ-ระ], เกิด 11 มิถุนายน พ.ศ. 2523) หรือชื่อเดิมได้แก่ ภัทรกร ตั้งอนุรัตน์ และ อนุวัฒน์ ตั้งอนุรัตน์ เป็นนักฟุตบอลชาวไทย เคยเป็นผู้รักษาประตูให้กับพีทีที ระยอง ในไทยลีก และเคยเป็นผู้รักษาประตูฟุตบอลทีมชาติไทยในการแข่งขันซีเกมส์ 2001, ซีเกมส์ 2003 และเอเชียนคัพ 2004
# ประทวน เขียวฤทธิ์
ประทวน เขียวฤทธิ์ (เกิด 19 กุมภาพันธ์ พ.ศ. 2482) อดีตสมาชิกสภาผู้แทนราษฎรจังหวัดสุโขทัย 6 สมัย

 ประวัติ 
นายประทวน เขียวฤทธิ์ เกิดเมื่อวันที่ 19 กุมภาพันธ์ พ.ศ. 2482 เป็นบุตรของนายฉาย และ นางประทุม เขียวฤทธิ์ประวัติผู้สมัคร ส.ส.  กรมการปกครอง สำเร็จการศึกษา มัธยมศึกษา จาก โรงเรียนเมืองเชลียง

 งานการเมือง 
ประทวนเคยดำรงตำแหน่งเป็นปลัดอำเภอ ก่อนที่จะได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2531 สังกัดพรรครวมไทย (ต่อมาย้ายไปสังกัด พรรคเอกภาพ) และได้รับเลือกเรื่อยมาจนถึง พ.ศ. 2548 รวม 6 สมัยศูนย์ข้อมูลนักการเมือง

ต่อมาได้รับแต่งตั้งเป็นกรรมการบริหาร พรรคไทยรักไทย ซึ่งต่อมา ใน พ.ศ. 2550 เขาถูกตัดสิทธิ์ทางการเมือง เป็นระยะเวลา 5 ปี

ในปี พ.ศ. 2555 เขาพร้อมกับสมาชิกบ้านเลขที่ 111 อีกจำนวนมาก ได้สมัครเข้าร่วมงานกับพรรคเพื่อไทย 

พ.ศ. 2556 ประทวนได้รับตำแหน่ง รองเลขาธิการนายกรัฐมนตรีฝ่ายการเมือง (นายปลอดประสพ สุรัสวดี รองนายกรัฐมนตรี)ครม.ตั้ง “ธีรัตถ์”นั่งโทรโข่งรัฐบาล เด้ง “หมอพรทิพย์” เป็นที่ปรึกษากปต.

 สมาชิกสภาผู้แทนราษฎร 
ประทวน เขียวฤทธิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดสุโขทัย สังกัดพรรครวมไทย → พรรคเอกภาพ
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดสุโขทัย สังกัดพรรคสามัคคีธรรม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดสุโขทัย สังกัดพรรคชาติพัฒนา (พ.ศ. 2535)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสุโขทัย สังกัดพรรคชาติพัฒนา (พ.ศ. 2535)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสุโขทัย สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสุโขทัย สังกัดพรรคไทยรักไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๒, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๙ ตอนที่ ๒๑ ข หน้า ๙, ๔ ธันวาคม ๒๕๔๕
# ตำบลตลาด (อำเภอเมืองนครราชสีมา)
ตำบลตลาด เป็นตำบลหนึ่งที่ตั้งอยู่ในอำเภอเมืองนครราชสีมา จังหวัดนครราชสีมา ห่างจากอำเภอเมืองนครราชสีมาประมาณ 12 กิโลเมตร พื้นที่ทั้งตำบลอยู่ในความรับผิดชอบของเทศบาลตำบลตลาด

 ประวัติ 
ตำบลตลาดเดิมเป็นชุมชนเก่าแก่ประมาณ 250 ปีที่ผ่านมา สภาพภูมิประเทศมีลำบริบูรณ์ไหลผ่านทางทิศใต้ของหมู่บ้าน ใช้สำหรับประกอบอาชีพทางการเกษตร การค้าขายกับชุมชนต่าง ๆ จำเป็นต้องเดินทางข้ามลำบริบูรณ์ไปยังฝั้งตรงข้าม ดังนั้นชาวบ้านจึงนิยมเรียกท่าข้ามลำบริบูรณ์ว่า "ท่าตลาด" และพร้อมใจกันตั้งชื่อตำบลว่า "ตำบลตลาด"

 ที่ตั้งและอาณาเขต 
ตำบลตลาดห่างจากอำเภอเมืองนครราชสีมาประมาณ 12 กิโลเมตร มีพื้นที่ประมาณ 22.2 ตารางกิโลเมตร หรือ 13,756 ไร่
 ทิศเหนือ จดตำบลจอหอ อำเภอเมืองนครราชสีมา จังหวัดนครราชสีมา
 ทิศตะวันออก จดตำบลบ้านโพธิ์ อำเภอเมืองนครราชสีมา จังหวัดนครราชสีมา
 ทิศใต้ จดตำบลมะเริง และเทศบาลตำบลหัวทะเล อำเภอเมืองนครราชสีมา จังหวัดนครราชสีมา
 ทิศตะวันตก จดตำบลบ้านเกาะ อำเภอเมืองนครราชสีมา จังหวัดนครราชสีมา

 หมู่บ้าน 
ตำบลตลาดแบ่งออกเป็น 8 หมู่บ้าน ได้แก่
 หมู่ 1 บ้านบุ 
 หมู่ 2 บ้านบุ 
 หมู่ 3 บ้านตลาด 
 หมู่ 4 บ้านโพธิ์ 
 หมู่ 5 บ้านกระฉอด 
 หมู่ 6 บ้านราษฎร์ประสงค์ 
 หมู่ 7 บ้านหนองตะคลอง 
 หมู่ 8 บ้านบุพัฒนา
# มัสการิตา โดราดา
มัสการิตา โดราดา (Mascarita Dorada) เกิดวันที่ 19 กุมภาพันธ์ ค.ศ. 1982 นักมวยปล้ำอาชีพสวมหน้ากากชาวเม็กซิโก เป็นที่รู้จักของWWEในบทบาทผู้จัดการทีมส่วนตัวโลสมาตาโดเรสในชื่อ เอลโตริโต (El Torito)

 ผลงานแชมป์รางวัล 
 Asistencia Asesoría y Administración
 AAA Mascot Tag Team Championship (1 time) – with Máscara Sagrada
 LLL Mini-Estrellas Championship (1 time)
 Mexican National Mini-Estrella Championship (2 times)
 Consejo Mundial de Lucha Libre
 CMLL Mini-Estrella of the year: 2009
 Pequeño Reyes del Aire (2008)
 DDT Pro-Wrestling
 Ironman Heavymetalweight Championship (1 time)
 Micro Wrestling Federation
 Micro Wrestling Championship (1 time)
 World Wrestling Association
 WWA World Minis Championship (1 time)

 นัดที่มีการเดิมพัน
Winner (wager)Loser (wager)LocationEventDateNotesMascarita Sagrada (mask)  Mascarita Maligna (mask)  Monterrey, Nuevo León  AAA Live event    Steel cage match that also included Octagoncito, La Parkita, Mini Abismo Negro and Mini Psicosis.Mascarita Dorada (mask)  Sombrita (mask)  Puebla, Puebla  CMLL Live event    Final two wrestlers in a 14-Minis Steel Cage Match.The other wrestlers in the cage match were Asturiano, Bracito de Oro,  Eléctrico, Fantasy, Pequeno Ninja, Pequeño Olímpico, Pequeño Black Warrior, Pierrothito, Sauron, Tzuki, Ultimó Dragoncito and Pequeño Universo 2000El Torito (mask)  Hornswoggle (hair)  Chicago, Illinois  Payback (2014)     

บันทึก
# ศุภพรพงศ์ ชวนบุญ
ศุภพรพงศ์ ชวนบุญ (เกิด 27 กุมภาพันธ์ พ.ศ. 2501) อดีตสมาชิกสภาผู้แทนราษฎรจังหวัดสมุทรสาคร 2 สมัย

 ประวัติ 
นายศุภพรพงศ์ ชวนบุญ เกิดเมื่อวันที่ 27 กุมภาพันธ์ พ.ศ. 2501 เป็นบุตรของ นาย จาบ ชวนบุญ และ นางลิ้นจี่ ชวนบุญสำเร็จการศึกษา วิทยาศาสตรบัณฑิต สาขาเคมี จาก มหาวิทยาลัยเชียงใหม่ บริหารธุรกิจมหาบัณฑิต จาก มหาวิทยาลัยเอเชียอาคเนย์

มีน้องชายบรรทัดฐานคำวินิจฉัยศาลฎีกาฯคดี ปธ.อบจ.สมุทรสาคร ไม่แจ้งถือครองหุ้น 2 บริษัทชื่อนายปัญญา ชวนบุญ เป็นที่ปรึกษารัฐมนตรีช่วยว่าการกระทรวงพาณิชย์และอดีตประธานสภาองค์การบริหารส่วนจังหวัดสมุทรสาคร

 งานการเมือง 
ศุภพรพงศ์ ได้รับเลือกตั้งสมาชิกสภาผู้แทนราษฎรครั้งแรก ใน เดือนมีนาคม พ.ศ. 2535 สังกัดพรรคกิจสังคม และได้รับเลือกเรื่อยมาจนถึง พ.ศ. 2548 รวม 2 สมัยศูนย์ข้อมูลนักการเมือง

พ.ศ. 2551 เขาถูกตัดสิทธิ์ทางการเมือง เป็นระยะเวลา 5 ปี เนื่องจากดำรงตำแหน่งรองโฆษกพรรค พรรคมัชฌิมาธิปไตย

 สมาชิกสภาผู้แทนราษฎร 
ศุภพรพงศ์ ชวนบุญ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดสมุทรสาคร สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสมุทรสาคร สังกัดพรรคไทยรักไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๒ ตอนที่ ๒๑ ข หน้า ๓, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๙ ตอนที่ ๑๕๔ ง ฉบับพิเศษ หน้า ๗, ๔ ธันวาคม ๒๕๓๕
# การทดลองเฮอร์ชีย์–เชส
การทดลองเฮอร์ชีย์–เชส  เป็นชุดของการทดลองที่ทำขึ้นในช่วงปี ค.ศ. 1952 โดยอัลเฟรด เฮอร์ชีย์และมาร์ธา เชส ซึ่งช่วยยืนยันว่า DNA คือสารพันธุกรรม แม้นักวิทยาศาสตร์จะรู้จัก DNA มาตั้งแต่ปี ค.ศ. 1869 แต่ในสมัยนั้นก็ยังเชื่อกันว่าสารพันธุกรรมที่เก็บข้อมูลในการถ่ายทอดลักษณะทางพันธุกรรมนั้นเป็นโปรตีน ในการทดลองนี้ เฮอร์ชีย์และเชสได้พิสูจน์ให้เห็นว่าเมื่อแบคเทริโอเฟจเข้าเกาะแบคทีเรียแล้ว DNA ของแบคเทริโอเฟจจะถูกส่งเข้าไปในแบคทีเรีย แต่โปรตีนที่เป็นเปลือกหุ้มนั้นไม่ถูกส่งเข้าไป
# การหาลำดับดีเอ็นเอ
การหาลำดับ DNA คือกระบวนการที่ทำขึ้นเพื่อหาลำดับของนิวคลีโอไทด์ในโมเลกุล DNA อย่างแม่นยำ ได้แก่ A (adenine) G (guanine) C (cytosine) และ T (thymine) ปัจจุบันมีการพัฒนาเทคนิกที่ทำให้การหาลำดับ DNA ทำได้อย่างรวดเร็ว นำไปสู่การพัฒนาองค์ความรู้ทางชีววิทยาและการแพทย์อย่างรวดเร็วก้าวกระโดด
# จีโนมมนุษย์
จีโนมของมนุษย์คือชุดของข้อมูลทางพันธุกรรมทั้งหมดของมนุษย์ ข้อมูลนี้อยู่ในลำดับดีเอ็นเอ(DNA) ซึ่งกระจายอยู่บนโครโมโซม 23 คู่ในนิวเคลียสของเซลล์แต่ละเซลล์ รวมทั้งในโมเลกุล DNA อีกส่วนหนึ่งที่อยู่ในไมโตคอนเดรีย ข้อมูลในจีโนมของมนุษย์มีทั้ง DNA ส่วนที่จะถูกถอดรหัสเป็นโปรตีน (coding DNA) และส่วนที่จะไม่ถูกถอดรหัสเป็นโปรตีน (noncoding DNA) ครึ่งหนึ่งหรือส่วนที่เป็นแฮพลอยด์ของจีโนมมนุษย์ (พบในเซลล์ไข่หรือเซลล์อสุจิ) มีจำนวนสามพันล้านคู่เบส ในขณะที่จีโนมทั้งหมดหรือดิพลอยด์ของจีโนม (พบในเซลล์โซมาติกทั่วไป) มีจำนวนคู่เบสดีเอ็นเอเป็น 2 เท่า
# ปิยะรัฐ ตุ้นทัพไทย
ปิยะรัฐ ตุ้นทัพไทย  เป็นอดีตนักกีฬาวอลเลย์บอลชายทีมชาติไทย ผู้ทำหน้าที่ในตำแหน่งตัวรับอิสระ และเป็นกำลังสำคัญให้แก่ทีมชาติไทยชุดแชมป์ซีเกมส์ 2011 ที่ประเทศอินโดนีเซียปิยะรัฐหวังคืนฟอร์มกับเชียงราย ปัด!คิดเรื่องติดธงรับใช้ชาติ - ข่าว วอลเลย์บอล

 ประวัติ 
ปิยะรัฐ ตุ้นทัพไทย เริ่มเล่นวอลเลย์บอลเมื่ออายุ 10 ขวบ สำเร็จการศึกษาระดับมัธยมต้นจากโรงเรียนกีฬา จังหวัดอุบลราชธานี ระดับมัธยมปลายจากโรงเรียนกีฬา จังหวัดสุพรรณบุรี แล้วจึงมาศึกษาต่อที่มหาวิทยาลัยราชภัฏวไลยอลงกรณ์ ในพระบรมราชูปถัมภ์ รวมถึงวิทยาลัยพละ วิทยาเขตสุพรรณบุรี

วันที่ 26 กรกฎาคม พ.ศ. 2554 ปิยะรัฐเข้าแข่งขันรายการวอลเลย์บอลสโมสรชายชิงแชมป์เอเชีย 2011 ที่ประเทศอินโดนีเซีย ให้แก่สโมสรช้าง โดยเป็นฝ่ายแพ้ต่อทีมวอลเลย์บอลอัล เรย์ยาน จากประเทศกาตาร์ที่ 2–3 เซตตบหนุ่มพ่ายกาตาร์ยังลิ่ว 8 ทีมศึกเอเชีย : กีฬา : ข่าวทั่วไป : คมชัดลึกออนไลน์ และในวันที่ 28 กรกฎาคม ปิยะรัฐซึ่งทำหน้าที่ร่วมกับสโมสรช้าง ได้เป็นฝ่ายแพ้ต่อทีมซะไกเบลเซอร์ส จากประเทศญี่ปุ่น 1–3 เซต ในรอบ 8 ทีมสุดท้ายไทยพ่ายญี่ปุ่นได้ชิงอันดับ 5-8 ลูกยางสโมสรอช. - ข่าวไทยรัฐออนไลน์

วันที่ 6 ธันวาคม พ.ศ. 2554 สโมสรวอลเลย์บอล อุดรธานี ได้มีการแถลงการเปิดตัวสมาชิกใหม่ของทีม โดยให้ปิยะรัฐ ตุ้นทัพไทย ซึ่งทำหน้าที่ในตำแหน่งลิเบอโร เข้าแข่งขันระดับอาชีพในไทยแลนด์ลีก 2012ส.วอลเลย์อุดรเปิดตัวทีม ยักษ์แสด ตบอาชีพ ไทยแลนด์ลีก 2012

พ.ศ. 2556 เขาสามารถแสดงผลงานได้อย่างยอดเยี่ยมเมื่อครั้งที่อยู่ร่วมกับทีมเชียงราย วีซี ในศึกไทยแลนด์ลีก 2013 จนได้รับการเรียกตัวกลับสู่ทีมชาติไทยอีกครั้งในการแข่งขันซีเกมส์ 2013 ที่ประเทศพม่า

วันที่ 26 มิถุนายน พ.ศ. 2556 ในการแข่งขันวอลเลย์บอลชายชิงแชมป์โลก 2014 รอบคัดเลือก โซนเอเชียตะวันออกเฉียงใต้ ที่จังหวัดนครปฐม ปิยะรัฐได้เป็นหนึ่งในผู้มีส่วนช่วยให้ทีมชาติไทยเป็นฝ่ายชนะทีมชาติเวียดนามที่ 3–1 เซต จากนั้น ในวันที่ 27 มิถุนายน เขาได้เป็นผู้มีส่วนช่วยให้ทีมชาติไทยเป็นฝ่ายชนะทีมชาติพม่าที่ 3–0 เซต'นักตบหนุ่มไทย'ต้อนหม่อง 3 เซ็ต : ข่าวสดออนไลน์MGR GOLF - Manager Online - “ลูกยางหนุ่มไทย” คว่ำหม่อง ทะลุคัดเอเชีย รวมถึงเป็นฝ่ายชนะทีมชาติอินโดนีเซีย ส่งผลให้ทีมชาติไทยเป็นที่ 1 ของโซนอาเซียน และเข้าสู่รอบคัดเลือกโซนเอเชียได้สำเร็จ

วันที่ 30 กันยายน พ.ศ. 2556 ในการแข่งขันวอลเลย์บอลชายชิงแชมป์เอเชีย 2013 ที่จัดขึ้น ณ ดูไบ สหรัฐอาหรับเอมิเรตส์ ปิยะรัฐซึ่งทำหน้าที่เป็นตัวรับอิสระ ได้มีส่วนช่วยให้ทีมชาติไทยเป็นฝ่ายชนะทีมชาติเลบานอน 3–1 เซต19:28 น. ตบหนุ่มไทยบดเลบานอนผ่านฉลุยศึกเอเชีย - เดลินิวส์ โดยมีมนต์ชัย สุภจิรกุล เป็นผู้ฝึกสอน

 รางวัลเกียรติยศ 
 พ.ศ. 2554 - เหรียญทอง รางวัลเหรียญทอง ร่วมกับทีมชาติไทย จากการแข่งขันซีเกมส์ 2011 ณ ปาเล็มบัง ประเทศอินโดนีเซียทัพนักกีฬาไทยคว้า 8 เหรียญทอง ซีเกมส์ ครั้งที่ 26 วันที่ 20 พ.ย. 54

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๕ , เล่ม ๑๓๐ ตอนที่ ๔ ข หน้า ๔๑, ๒๘ มกราคม ๒๕๕๖
 อ้างอิง
# โปรโตไทป์ (วิดีโอเกม)
โปรโตไทป์  เป็นวิดีโอเกมประเภทแอกชั่นผจญภัยโอเพนเวิลด์ ที่พัฒนาโดย Radical Entertainment และจัดจำหน่ายโดย Activision โดยวางจำหน่ายในทวีปอเมริกาเหนือในวันที่ 9 มิถุนายน ค.ศ. 2009 ,ทางทิศตะวันตกเฉียงใต้ของทวีปอเมริกาเหนือพร้อมกับโอเชียเนียในวันที่ 10 มิถุนายน ค.ศ. 2009 และในทวีปยุโรปในวันที่ 12 มิถุนายน ค.ศ. 2009โดยฉากเมีองที่อยู่ในเกมส์นี้คือบางส่วนของนครนิวยอร์กในสหรัฐอเมริกา
# พระครูสุนทรธรรมวิมล (ทวีศักดิ์ ชุตินฺธโร)
พระครูสุนทรธรรมวิมล นามเดิม ทวีศักดิ์ ฉายา ชุตินฺธโร เกิดเมื่อวันที่ 13 กุมภาพันธ์ พ.ศ. 2476 (นับแบบใหม่) – 31 สิงหาคม พ.ศ. 2564 เป็นเจ้าอาวาสวัดศรีนวลธรรมวิมล เขตหนองแขม กรุงเทพมหานคร และรักษาการเจ้าอาวาสวัดชลอรัตนาราม ตำบลตานิม อำเภอบางปะหัน จังหวัดพระนครศรีอยุธยา

หลวงพ่อทวีศักดิ์มีชื่อเสียงจากการอ้างตนเป็น "เสือดำ" โจรชื่อดังในสมัยหลังสงครามโลกครั้งที่สอง ร่วมยุคเดียวกับเสือใบ, เสือฝ้าย และเสือมเหศวร ภายหลังเป็นพระเกจิอาจารย์และนักพัฒนา มีผลงานเช่นการสร้างวัดศรีนวลธรรมวิมลและวัดชลอรัตนาราม การบริจาคทรัพย์สร้างโรงพยาบาลหลวงพ่อทวีศักดิ์ ชุตินฺธโร อุทิศ โรงพยาบาลคุณอรพรรณอนุสรณ์ ซึ่งเป็นโรงพยาบาลสมุนไพร แพทย์แผนโบราณ เป็นต้น อย่างไรก็ตาม เคยมีคลิปเสือใบให้สัมภาษณ์ว่าความจริงแล้วเสือดำตัวจริงเสียชีวิตไปนานแล้ว ส่วนหลวงพ่อเสือดำนั้นท่านเพียงแต่ชื่อว่า ดำ เท่านั้นคลิปลับ เสือใบแฉ หลวงพ่อทวีศักดิ์ คือ เสือดำตัวปลอมหลวงปู่เสือดำจริง - ลวง? ศิษย์เมินชาวเน็ตขุดคลิปเสือใบฉะตัวปลอม ศรัทธาความดี ไร้กังขา (คลิป) อัมรินทร์ สืบค้นเมื่อ 16 ธันวาคม 2560

 สมณศักดิ์ 
 เป็นพระครูฐานานุกรมในตำแหน่ง พระครูสังฆบริบาล
 5 ธันวาคม พ.ศ. 2532 เป็นพระครูสัญญาบัตรที่ พระครูสุนทรธรรมวิมล
# กันยายน พ.ศ. 2556
กันยายน พ.ศ. 2556 เป็นเดือนที่ 9 ของปี พ.ศ. 2556 วันแรกของเดือนเป็นอาทิตย์ วันสุดท้ายของเดือนเป็นวันจันทร์

 สถานีย่อย:เหตุการณ์ปัจจุบัน
# ผักกาดนกยูง
ผักกาดนกยูง  เป็นไม้ล้มลุกในวงศ์ Asteraceae อวบน้ำ ลำต้นกลวง ใบเดี่ยว ไม่มีก้านใบ ขอบใบหยักลึก ไม่สม่ำเสมอ และเป็นหยักฟันเลื่อยห่างๆ ดอกช่อขนาดเล็ก สีชมพู เบียดกันแน่น ผลเดี่ยว เป็นผลแห้ง รูปร่างยาว มีพู่สีขาว ปลิวไปตามลมได้ ต้นอ่อนกินเป็นผัก 
 อ้างอิง 
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 94
หมวดหมู่:วงศ์ทานตะวัน
หมวดหมู่:พืชที่รับประทานได้
# ท้าววรจันทร์ (เจ้าจอมมารดาปรางใหญ่ ในรัชกาลที่ 2)
ท้าววรจันทร์ (เดิม:เจ้าจอมมารดาปรางใหญ่) เป็นพระสนมในพระบาทสมเด็จพระพุทธเลิศหล้านภาลัย

ประวัติ
เจ้าจอมมารดาปรางใหญ่นั้นสืบเชื้อสายมาจากราชินิกุลบางช้าง (คือราชินิกุลอันเป็นพระญาติวงศ์ในสมเด็จกรมพระอมรินทรามาตย์ พระบรมราชชนนีพันปีหลวง สมเด็จพระพันปีหลวงในรัชกาลที่ 2 

โดยท่านเป็นธิดาของขรัวตาบุญเกิดกับขรัวยายทองอิน ขรัวยายทองอินมารดาของคุณจอมเป็นธิดาคนโตของท่านตาดี ท่านตาดีเป็นบุตรคนโตของท่านตาเจ้าแทน ท่านตาเจ้าแทนนั้นเป็นพระปิตุลาของสมเด็จกรมพระอมรินทรามาตย์ พระบรมราชชนนีพันปีหลวง สมเด็จพระบรมราชชนนีพันปีหลวงในรัชกาลที่ 2ลำดับราชินิกุลบางช้าง,
หน้า 68.

เจ้าจอมมารดาปรางใหญ่ ต่อมาได้รับราชการเป็นท้าววรจันทร์ บังคับบัญชาทั่วไปในราชสำนักฝ่ายใน ถึงแก่อนิจกรรมวันที่ 14 กุมภาพันธ์ พ.ศ. 2399Bangkok Calendar (1860), p.49

พระราชบุตร
มีพระราชโอรส 1 พระองค์ พระราชธิดา 1 พระองค์คือ
 พระเจ้าบรมวงศ์เธอ พระองค์เจ้าหญิง ประสูติเมื่อพ.ศ. 2349 ประสูติได้ 3 วันก็สิ้นพระชนม์
 พระเจ้าบรมวงศ์เธอ กรมหลวงวงศาธิราชสนิท ประสูติเมื่อวันที่ 9 กรกฎาคม พ.ศ. 2351 สื้นพระชนม์เมื่อวันที่ 31 สิงหาคม พ.ศ. 2413

 ในวัฒนธรรมสมัยนิยม 
มีนักแสดงผู้รับบท ท้าววรจันทร์ (เจ้าจอมมารดาปรางใหญ่ ในรัชกาลที่ 2) ได้แก่

 รัดเกล้า อามระดิษ จากละครเรื่อง หม่อมเป็ดสวรรค์ (2567)

 ลำดับสาแหรก
# เรียลลิตี้ ขนหัวลุก
เรียลลิตี้ ขนหัวลุก  ภาพยนตร์สยองขวัญสัญชาติอเมริกัน ออกฉายในปี ค.ศ. 2007

เนื้อเรื่อง
ระหว่างเดือนกันยายน-ตุลาคม ค.ศ. 2006 เคที่ กับ มิกาห์ คู่รักหนุ่มสาว ได้ย้ายเข้ามาอยู่ในบ้านหลังใหม่ที่ซานดิเอโก แคลิฟอร์เนีย ทั้งคู่ใช้ชีวิตอยู่ด้วยกันมา 3 ปีแล้ว เคที่เป็นนักศึกษาที่ใกล้จะจบ ส่วนมิกาห์เป็นนักลงทุน เคที่เชื่อว่ามีอะไรบางอย่างที่เหนือธรรมชาติติดตามตัวเธอมาตั้งแต่อายุ 8 ขวบ ซึ่งเป็นที่ตัวเธอเอง ไม่เกี่ยวกับบ้าน มิกาห์แม้ไม่ค่อยเชื่อเรื่องนี้แต่ก็ใช้วิธีติดตั้งกล้องไว้ทั่วบ้าน โดยเฉพาะอย่างในห้องนอนของทั้งคู่ เพื่อตรวจจับสิ่งผิดปกติที่จะเกิดขึ้น

เมื่อ ดร.เฟดเดอริก ผู้เชี่ยวชาญเรื่องจิตวิญญาณและผีมาถึงบ้านของทั้งคู่ เมื่อได้สอบถามกอรปกับการเดินสำรวจบ้านแล้ว เขาบอกได้เพียงว่า นี่ไม่ใช่ผีธรรมดา หากแต่เป็นปีศาจ และเรื่องนี้ก็เกินความสามารถของเขาที่จะจัดการได้ พร้อมกับเตือนทั้งคู่ว่าอย่าได้ติดต่อกับมันทางผีถ้วยแก้ว เพราะจะเป็นการเปิดประตูให้ปีศาจเข้ามาในบ้าน

เวลาผ่านไป มีหลายเหตุการณ์ผิดปกติเกิดขึ้น โดยเฉพาะอย่างยิ่งในกลางดึกราว 2.00 น. เป็นต้นไป ที่ทั้งคู่หลับ ทุกครั้งกล้องของมิกาห์ก็สามารถจับไว้ได้ แม้จะไม่เห็นตัว แต่เสียงหรือการกระทำของมันก็ถูกบันทึกไว้ได้ ซึ่งนับวันยิ่งรุนแรงขึ้นเรื่อย ๆ จนกระทั่งทั้งคู่มีปากเสียงกัน และมันก็เข้าสิงร่างของเคที่ ให้เคที่เดินลุกจากเตียงนอนไปนั่งที่ชิงช้าหน้าบ้านตอนกลางดึกโดยไม่รู้ตัว ในที่สุดก็เข้าสิงร่างของเคที่อย่างถาวร อีก 3 วันต่อมาเจ้าหน้าที่ตำรวจจึงพบร่างของมิกาห์ ในขณะที่เคที่ซึ่งภาพสุดท้ายจับได้ว่าเธอเป็นคนทำร้ายมิกาห์อย่างโหดร้าย ก่อนที่เธอจะหายตัวไปอย่างลึกลับ

นักแสดง
เคที่ เฟเธอร์สตัน...เคที่
มิกาห์ สลอธ...มิกาห์
มาร์ค เฟดเดอริก...ดร.เฟดเดอริก
แอชลีย์ พลามเมอร์...ไดแอน
แอมเบอร์ อาร์มสตรอง...แอมเบอร์

เบื้องหลังและความสำเร็จ
Paranormal Activity เป็นภาพยนตร์สยองขวัญต้นทุนต่ำ ใช้วิธีการถ่ายทำแบบโฮมวีดีโอและกล้องวงจรปิด ใช้ทุนสร้างเพียง 15,000 ดอลลาร์สหรัฐเท่านั้น เปิดตัวครั้งแรกในงานเทศกาลภาพยนตร์ซันแดนซ์เมื่อปี ค.ศ. 2007 ได้รับคำกล่าวขานอย่างมาก จนเป็นที่สนใจของสตีเวน สปีลเบิร์ก ผู้กำกับฯชาวอเมริกันชื่อดัง ซื้อลิขสิทธิ์มาฉายต่อที่สหรัฐอเมริกา  ซึ่งในตอนแรกฉายอย่างจำกัดโรงภาพยนตร์เพียง 12 โรงเท่านั้นในเบื้องต้นที่ออกฉาย แต่ต่อมาได้รับความนิยมเพิ่มขึ้นจนมีการเรียกร้องให้ขยายขึ้นเป็น 760 โรง และค่อย ๆ ทำรายได้จากการเข้าฉาย จากรั้งท้ายตำแหน่งบ็อกซ์ออฟฟิศติดอันดับที่ 48 ค่อย ๆ ขยับมาเป็นอันดับที่ 20, อันดับ 4 และขึ้นอันดับที่ 3 ก่อนจะขึ้นสู่อันดับที่ 1 ได้ภายใน 5 สัปดาห์ นับเป็นภาพยนตร์สยองขวัญที่ทำรายได้สูงสุดในปีที่เข้าฉายในสหรัฐอเมริกา ในปี ค.ศ. 2009

ภาพยนตร์กำกับและเขียนบทโดย ออเร็น เพลี่ ซึ่งเป็นชาวอิสราเอลที่โยกย้ายตัวเองเข้ามายังสหรัฐอเมริกาเมื่ออายุได้ 19 ปี และนี่เป็นผลงานการกำกับภาพยนตร์เรื่องแรก โดยต้องการให้ผู้ชมรู้สึกได้ถึงความน่ากลัวในเรื่องแบบเดียวกับที่ได้ดู Psycho  แล้วไม่กล้าอาบน้ำพัก หรือที่ได้ดู Jaws แล้วไม่กล้าลงเล่นในทะเล และแบบเดียวกับที่ดู The Blair Witch Project แล้วไม่กล้าตั้งแคมป์พักแรมในป่า โดยในเรื่องนี้ต้องการจะนำเสนอว่า แม้แต่กิจกรรมธรรมดา ๆ เช่น การนอนหลับในบ้านพักส่วนตัว ก็มีเรื่องน่าสยองขวัญเกิดขึ้นได้ Paranormal Activity หนังสยองแห่งปี 2009 จากผู้จัดการออนไลน์

จากความสำเร็จทำให้ได้มีภาคต่อมาในปีถัดมา จนถึงปัจจุบันแล้วถึง 5 ภาคด้วยกัน รวมถึงมีการสร้างใหม่ในแบบภาพยนตร์ญี่ปุ่นด้วย
# ดะโต๊ะยุติธรรม
ดะโต๊ะยุติธรรม (, qāḍī) เป็นตุลาการซึ่งได้รับแต่งตั้งในประเทศมุสลิมเพื่อให้วินิจฉัยปัญหาข้อกฎหมายอิสลาม ทั้งนี้ ตามจารีตประเพณีแล้ว ดะโต๊ะยุติธรรมมีอำนาจวินิจฉัยปัญหาข้อกฎหมายทั้งปวงที่เกี่ยวข้องกับชาวมุสลิม และคำวินิจฉัยของดะโต๊ะยุติธรรมต้องเป็นไปตามอิจญ์มา (ijmāʿ) หรือบรรทัดฐานที่เมธีอิสลามตั้งไว้

สถาบันดะโต๊ะยุติธรรมมีกำเนิดมาจากอัล-ฮะกัม (al-Ḥakam) หรือตุลาการสมัยโบราณ และภายหลังได้เพิ่มเติมคุณสมบัติขึ้นตามเหล่าข้าราชการในท้องที่ที่ชาติอาหรับยึดครอง ส่วนคำว่า "กอฎี" (qāḍī) ในภาษาอาหรับนั้นปรากฏมาตั้งแต่สมัยนบีมุฮัมมัด และใช้เรียกตุลาการมาตลอดระยะประวัติศาสตร์อิสลามและตลอดสมัยรัฐเคาะลีฟะฮ์

ในประเทศไทยปัจจุบัน ดะโต๊ะยุติธรรมเป็นข้าราชการฝ่ายตุลาการศาลยุติธรรมซึ่งมีอำนาจหน้าที่วินิจฉัยชี้ขาดข้อกฎหมายอิสลามในศาลยุติธรรม
# ปาร์กเกว็ลย์
ปาร์กเกว็ลย์  เป็นคอมเพลกซ์สวนที่มีองค์ประกอบด้านสถาปัตยกรรม ตั้งอยู่บนเนินเขาการ์เม็ล ในเขตกราซิอา เมืองบาร์เซโลนา แคว้นกาตาลุญญา ประเทศสเปน ออกแบบโดยอันตอนี เกาดี สถาปนิกชาวกาตาลา และสร้างตั้งแต่ปี ค.ศ. 1900 ถึง ค.ศ. 1914 มีพื้นที่ครอบคลุม 0.1718 ตารางกิโลเมตร ทำให้เป็นหนึ่งในงานด้านสถาปัตยกรรมที่ใหญ่ที่สุดในยุโรปใต้ โครงการนี้เป็นส่วนหนึ่งในสถานที่ตั้งมรดกโลก ที่เป็นงานของอันตอนี เกาดี
# สินี หงษ์มานพ
สินี หงษ์มานพ เกิดเมื่อวันที่ 14 สิงหาคม พ.ศ. 2510 เป็นนักแสดงชาวไทย เริ่มเข้าสู่วงการจอแก้วด้วยการเป็นนางเอกละครจักรๆ วงศ์ๆ โดยส่วนมากคู่กับ ชาตรี พิณโณ และ ศักดิ์สิทธิ์ ทวีกุล ผลงานที่สร้างชื่อเสียงคือ เทพสามฤดู, แก้วหน้าม้า, นางสิบสอง, พระสุธน-มโนราห์ ฯลฯ ต่อมาจึงมีผลงานละครอื่นๆ ตามมาเช่น ปราสาทมืด, ห้องหุ่น เป็นต้น 

ปัจจุบันสมรสแล้ว มีลูกชายที่อยู่ในวงการบันเทิงเช่นกัน ชื่อ นล หงษ์มานพ

 ผลงาน 
 ละคร 
 ละครโทรทัศน์ พ.ศ.  ละคร  รับบท  ออกอากาศ 2524  สี่ยอดกุมาร  วัลลี  ช่อง 7 2528  มัสยา  -  ช่อง 7 2530 เทพสามฤดู สุวรรณอัมพร ช่อง 7 แก้วหน้าม้า  มณีรัตนา / แก้วหน้าม้า  ช่อง 7 2531  นางสิบสอง   เมรี ช่อง 7 พระสุธน-มโนราห์ มโนห์รา ช่อง 7 ปราสาทมืด แม่ทิพ / พิมพ์ทิพช่อง 7 2532  อุทัยเทวี  อุทัยเทวี  ช่อง 7 แก้วตาเสือ อาจารี  ช่อง 7 ห้องหุ่น หุ่นนางรำ ช่อง 7 ปริศนาของเวตาล วสันตเสนา  ช่อง 7 2533  มนต์นาคราช ดาราวดี / นิลวรรณา (ฝาแฝด)   ช่อง 7 2542  ลักษณวงศ์ นางยักษ์  ช่อง 7  2544  นางพญาไพร แม่มะกล่ำ  ช่อง 7  2567  ลักษณวงศ์  คุณท้าวกระดังงา  ช่อง 7
# ทอม ฮอลแลนเดอร์
โทมัส แอนโทนี "ทอม" ฮอลแลนเดอร์ (Thomas Anthony "Tom" Hollander) เกิดวันที่ 25 สิงหาคม ค.ศ. 1967 เป็นนักแสดงชาวอังกฤษ แสดงในภาพยนตร์เรื่อง Enigma, Gosford Park, Cambridge Spies, Pride & Prejudice, Pirates of the Caribbean, In the Loop, Valkyrie และ Hanna
# ครูครับ...ผมจะตบเพื่ออกอึ๋ม
ครูครับ...ผมจะตบเพื่ออกอึ๋ม  เป็นนวนิยายของมุเนะโนะริ มิซุโนะ และได้รับการสร้างเป็นภาพยนตร์ใน ค.ศ. 2009

 เนื้อเรื่องย่อ 
มิคะโกะ (นำแสดงโดยฮะรุกะ อะยะเซะ) ซึ่งเป็นครูสาวคนใหม่ ได้ย้ายมายังโรงเรียนมัธยมต้นแห่งหนึ่ง และเธอมีความกระตือรือร้นในการทำหน้าที่เป็นผู้ฝึกสอนแก่ชมรมวอลเลย์บอลชาย ทว่า เธอได้พบว่าชมรมนี้เสมือนเป็นชมรมร้างที่มีแต่นักเรียน 5 คนที่ไม่สนใจในวอลเลย์บอล และเอาแต่หมกมุ่นอยู่กับเรื่องผู้หญิง

มิคะโกะพยายามกระตุ้นให้เด็กหนุ่มสนใจต่อการฝึกซ้อมวอลเลย์บอล และเผลอให้คำสัญญาว่าหากพวกเขาชนะการแข่ง เธอจะเปิดหน้าอกให้เด็กหนุ่มเหล่านี้ดู ส่งผลให้พวกเขาตั้งใจฝึกซ้อมกันเป็นพิเศษ ซึ่งเธอเองก็มีความรู้สึกอึดอัดต่อคำสัญญาและมีความสุขที่เด็กหนุ่มตั้งใจฝึกซ้อมในเวลาเดียวกัน และเธอก็ได้เรียนรู้ถึงการเรียกความมั่นใจที่เคยสูญเสียไป ให้กลับคืนมาจากพวกเขาด้วยเช่นกันOppai Volleyball (2009) - Siam Zone - สยามโซน

 นักแสดงนำ 
 ฮะรุกะ อะยะเซะ รับบทเป็น มิคะโกะ เทะระชิมะ
 มุเนะทะกะ อะโอะกิ รับบทเป็น คะสุกิ โจ
 โทรุ นะกะมุระ รับบทเป็น เคนจิ โฮริอุจิ

 สิ่งสืบเนื่อง 
ครูครับ...ผมจะตบเพื่ออกอึ๋ม เคยได้รับเลือกให้เป็นหนึ่งในภาพยนตร์ที่สหมงคลฟิล์มเลือกจัดจำหน่ายในกิจกรรมการกุศล เพื่อหารายได้โดยไม่หักค่าใช้จ่ายสำหรับช่วยเหลือผู้ประสบภัยแผ่นดินไหวและคลื่นสึนามิในโทโฮะกุ พ.ศ. 2554

 รางวัล 
 ชนะรางวัล ไมนิจิฟิล์มคอนเคอร์ส สาขานักแสดงนำหญิงยอดเยี่ยม ฮะรุกะ อะยะเซะ
 เสนอชิงรางวัล เจแปนนิสอคาเดมี สาขานักแสดงนำหญิงยอดเยี่ยม ฮะรุกะ อะยะเซะประกาศผลรางวัล แจแปน อคาเดมี อวอร์ดส์ ประจำปี 2010 - สยามโซน